
ДО
ОБЩИНСКИ СЪВЕТ 
ГР. РУДОЗЕМ

	
ДОКЛАДНА ЗАПИСКА
от
инж. Недко Фиданов Кулевски – кмет на община Рудозем


 
         ОТНОСНО: Приeмане на Наредба за изменение и допълнение на Наредба за реда за придобиване, управление и разпореждане с общинско имущество.

         УВАЖАЕМИ ГОСПОДИН ПРЕДСЕДАТЕЛ,
         УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

        	 На територията на община Рудозем действа Наредба за реда за придобиване, управление и разпореждане с общинско имущество. Като подзаконов нормативен акт, приет на основание чл. 8 ал. 2 от Закона за общинската собственост, с него са регулирани обществените отношения на територията на общината, свързани с реда за извършване на разпоредителни сделки с общински имоти, учредяването на ограничени вещни права, правилата и условията за сключването на сделките за управление на недвижими имоти и т.н. 
       Предвид констатирани празноти в подзаконоата нормативна уредба, се предлагат изменения и допълнения в частта, регламентираща „Тарифа“ за определяне на началния  размер на месечния наем за 1 кв.м. при предоставяне на общински помещения и терени за услуги в областта на изграждане, монтиране, поддържане и използване на съоражения и оборудване за осъществяване и подобряване на телекомуникационна дейност .
       Целите, които се поставят с приемането на Наредбата са: -  постигане на съответствие и избягване на противоречия на текстовете от Наредбата с норми от по-висока степен. Допълнение на Тарифата на наемните цени на общински имоти, съобразно развитието на имотния пазар. Повишаване на приходите от наем на общински имоти.
       Предлагания проект за изменение и допълнение на Наредбата е в съответствие с Конституцията на Република България, с европейското законодателство и с всички нормативни актове от по-висока степен .

    

        Имайки предвид изложените мотиви, на основание чл. 21, ал. 2 от ЗМСМА, във връзка с чл. 75-79 от АПК, чл. 7, ал. 2 и чл. 15, ал. 1 от Закона за нормативните актове, предлагам на Общински съвет-Рудозем да разгледа, обсъди и да приеме следното

ПРОЕКТОРЕШЕНИЕ:

        Общински съвет - Рудозем приема Наредба за изменение и допълнение на Наредба за реда за придобиване, управление и разпореждане с общинско имущество, както следва:

[bookmark: _Hlk234850760][bookmark: _Hlk234850794]§ 1. Приема изменение и допълнение на Тарифа за определяне на началния  размер на месечния наем за 1 кв.м. при предоставяне на общински имоти към Наредба за реда за придобиване, управление и разпореждане с общинско имущество, както следва :

· Създава се нов ред с номер 33 със следното съдържание :
· „Имоти за изграждане, монтиране, поддържане и използване на съоражения и оборудване за осъществяване и подобряване на телекомуникационна дейност“  - началният месечен наем на кв. м. - 3 € (три евро) / 5. 87 лв. с включено ДДС. 
   Приложения:
1. Проект на Наредба за изменение и допълнение на Наредба за реда за придобиване, управление и разпореждане с общинско имущество;
2. Мотиви към проект на Наредба за изменение и допълнение на Наредба за реда за придобиване, управление и разпореждане с общинско имущество;
3. Разпечатка от интернет страницата на Община Рудозем.

